ועדת הכספים, כנסת 20, פרוטוקול מספר 888, 2017-12-19 11:00

משה גפני: שלום לכולם, אני מתכבד לפתוח את הדיון.

משה גפני: הורדתי את הנושא שהיה צריך להיות עכשיו בנושא תקצוב מענק הבירה לשנת 2018.

משה גפני: יתקיים דיון אצלי בצהריים על העניין הזה.

משה גפני: אני קיימתי כמה דיונים.

משה גפני: היו כמה בקשות, לא מצד העיריה, כמובן, מצד הממשלה – שלא לקיים עדיין את הדיון הזה.

משה גפני: אדוני ראש העיר, אתן לך להגיד משפט בנושא הזה.

ניר ברקת: אני רוצה להבהיר.

ניר ברקת: שוחחנו אתמול וביקשת את הסכמתי שהדיון יידחה ובמקביל לקיים שיח אצלך בין אגף תקציבים למנכ"ל עירית ירושלים.

ניר ברקת: אני הסכמתי כי אנחנו רוצים למצות את העניין.

ניר ברקת: אני רוצה להזכיר לך – וקודם כל תודה על המעורבות שלך, שאני רואה אותה כמאוד חיובית ומאוד טובה.

ניר ברקת: אני רוצה להזכיר לחברי הכנסת – אתגר תקציב ירושלים לא נפתר.

ניר ברקת: אנחנו, ב-1 לינואר, מתחילים עם 1 חלקי 12.

ניר ברקת: זו עיר יחידה בישראל שאולי אין לה מסגרת תקציב.

משה גפני: אולי נפתור את זה היום.

ניר ברקת: אבל בכל מקרה אנחנו מתחילים עם ה-1 חלקי 12 ב-1 לינואר, כי תקציב אנחנו לא יודעים להעביר.

ניר ברקת: המשבר הוא לא פשוט ואני רק תקווה שהכל ייפתר, אחרת אני אבקש ממך ומהחברים לקיים דיון בשבוע הבא, עם כל המשמעויות.

משה גפני: תודה רבה.

משה גפני: אני מודה לך, אדוני ראש העיר.

עודד פורר: יש לי הצעה לסדר.

עודד פורר: בקשה קצרה שלי.

עודד פורר: מונחות אצלך הרבה פניות, בין היתר מונחת פנייה בסדר גודל של 700 מיליון שקל שאמורה להגיע לרשות לניצולי שואה.

עודד פורר: במקרה הזה, ואני אומר לך כמי שהתנגד לכמה וכמה פניות פה – אני חושב שמחר יהיו פה דיונים דווקא בנושא הזה של ניצולי שואה.

עודד פורר: נכון שהפנייה הזו הוגשה כשלא עברו מספיק שעות מבחינת ההסכמות שלנו, קואליציה-אופוזיציה.

עודד פורר: אני פונה אליך בבקשה אם תוכל לשים את הפנייה הספציפית הזו של אותם 700 מיליון לניצולי שואה, שנוכל לאשר אותה מחר.

משה גפני: אני לא יכול לקבל שום הצעה.

משה גפני: גם בקשה שלי שאני מבקש, אם זה לא בהתאם לנוהל.

<קריאה: אלא אם כן מסכימים - - -

משה גפני: מסכימים – זה לא רלבנטי.

משה גפני: יש דברים שהם חשובים לי.

משה גפני: הרבה זמן כבר אין דברים שחשובים לי, דרך אגב.

משה גפני: יושבים חברים שלי ורואים איך אני מעביר פה את ההעברות למה שהממשלה מבקשת וחושבים שאני פשוט הישתבשתי.

משה גפני: נעשה כל מאמץ.

משה גפני: אגב, זה כולל קיצוץ רחבי, בעצם – קיצוץ ברזרבה.

<קריאות: - - -

עודד פורר: שאלה נוספת, אדוני: העליתי את זה בפעם הקודמת, העליתי את זה בפניך.

עודד פורר: החוק קובע שמשרד האוצר היה צריך לבוא לפה עד 12 בדצמבר ולהגיד מה הוא מתכנן לעשות עם 3.5 מיליארד שקל שהשארנו כרזרבה לתקציב 18 במסגרת תקציב ההתאמות.

עודד פורר: זה לא קרה.

עודד פורר: מה ההשלכות של זה?

עודד פורר: אני לא מצליח להבין.

עודד פורר: או שיש פה, או שאין פה.

משה גפני: אז אני אגיד לך מה שאני יודע.

משה גפני: מה שדיברו אתי במסגרות אחרות - - - המציאות היא שעל פי החוק אתה צודק במאה אחוז.

משה גפני: תקציב ההתאמות היה צריך להגיע לכאן כבר מזמן.

משה גפני: היות ומדברים על תקציב 2019, הם מדברים להעביר אותו מיד.

עודד פורר: במקרה הטוב הוא יגיע לפה במרץ, ימשכו עד מרץ.

משה גפני: אני לא מצדיק את העניין הזה, אני רק אומר לך מה המחשבות שעולות שם וממילא כאילו תקציב ההתאמות הוא מיותר, משום שבלאו הכי מגיע תקציב 2019 באופן מידי.

משה גפני: אני לא מקבל את זה, לא מסכים.

משה גפני: חלק מהעניין של התקציב הדו שנתי היא עם סעיף ההתאמות, כפי שהיה בפעם הקודמת, וזה צריך להיות גם עכשיו.

משה גפני: זה לא בסדר, אני מקבל את ההצעה לסדר שלך בעניין הזה, ואני אדבר עם שר האוצר, בעניין הזה.

משה גפני: מי מציג את הצו?

<נטליה מירנצ'וב: אני אסביר על מה מדובר.

<נטליה מירנצ'וב: אנחנו מדברים על מס קנייה נוסף שחל על כלי רכב שמחיר המחירון שלהם עולה על 300 אלף שקל.

<נטליה מירנצ'וב: רכב יוקרה הוגדר שהמחיר שלו הוא מעל 300 אלף שקל.

<נטליה מירנצ'וב: המס הזה מופעל בעצם כבר היום ואנחנו מבקשים להאריך את המצב הקיים עד סוף 2019.

משה גפני: יש מישהו שמתנגד?

עודד פורר: יש לי שאלה – בשווי שימוש אתם עוצרים את חישוב השווי שימוש בחצי מיליון שקל.

עודד פורר: זאת אומרת, רכב של מיליון שקל ישלם את אותו שווי שימוש שמשלם רכב בשווי של חצי מיליון שקל.

עודד פורר: למה שבאותה הזדמנות לא תסדרו את העניין הזה?

<נטליה מירנצ'וב: אל"ף, אפשר לחשוב על זה.

עודד פורר: אנחנו כבר חושבים על זה הרבה זמן.

עודד פורר: היה פה דיון בוועדה.

עודד פורר: עוד לא קיבלנו תשובות מרשות המסים על נושא שווי השימוש.

<שיר שפר: שאלה.

<שיר שפר: מס יוקרה יוטל על רכב מעל 300 אלף שקל, רכב בנזין.

<נטליה מירנצ'וב: לאו דווקא בנזין.

<נטליה מירנצ'וב: יכול להיות גם רכב דיזל.

<שיר שפר: בסדר.

<שיר שפר: מעל 300 אלף שקל.

<שיר שפר: זאת אומרת שרכב בשווי מיליון יכול גם להגיע ל-99% מס.

<שיר שפר: רכבי פלאג-אין יקרים בסכומים האלה משלמים מס בעשרות אחוזים פחות.

<שיר שפר: למה הפער?

<נטליה מירנצ'וב: המס הזה באמת מתלבש על שיעור מס של 83, הוא לא מתלבש על שיעורי המס המוטלים, שזה רכב פלאג אין ורכב היברידי שהוא ב-30%, או רכב חשמלי.

<נטליה מירנצ'וב: בזמנו, ההחלטה שהתקבלה היתה בגלל שכלי הרכב האלה היו יקרים בגלל הטכנולוגיה ולא בגלל היוקרה, אז התקבלה ההחלטה לא להטיל מס עליהם.

<נטליה מירנצ'וב: כעת אנחנו רואים שנכנס רכב יוקרה אמיתי – כל המרצדסים והפלאג אינים.

<נטליה מירנצ'וב: אז יש מקום לשקול את זה, אני לא אומרת שלא, אבל כרגע - - -

<שיר שפר: זאת אומרת שנכון לעכשיו המס שכאן מתלבש רק על מס קנייה של 83% - - -

<נטליה מירנצ'וב: שזה יכול לכלול פלאג אין שעבר את - - -אבל אם הוא בשיעור מס - - אז - - -

אורן אסף חזן: אני רוצה להבין למה כל פעם באים טיפין טיפין בהקשר הזה של מיסוי רכב ויבוא, למה לא עושים איזה רפורמה או מ - - - או איך שאתה רוצה.

אורן אסף חזן: בסוף יש הרבה פריצות בדבר הזה, ומי שמרוויח זה אלה שיודעים להלך בין הטיפות.

מיקי לוי: שלום.

מיקי לוי: למה כל פעם אתם באים עם משהו טיפין טיפין?

מיקי לוי: למה לא כשאנחנו רוצים מכם בוועדה תשובות על כלי רכב ירוקים אין תשובות יש רק התחמקויות?

מיקי לוי: השאלה היא לא אליך.

מיקי לוי: למה כשאנחנו מדברים על כלי רכב לעסקים קטנים ובינוניים, אותו כלי רכב שאמור ללכת אליו הביתה, שווי ערך, מה שנקרא, רשות המסים מתחמקת?

מיקי לוי: ואת יודעת שאני בעדכם.

מיקי לוי: עסקים קטנים ובינוניים – למה ההתחמקות הזו?

מיקי לוי: אני רוצה לדעת מספרים.

מיקי לוי: זה הכל פיסקלי לחלוטין.

מיקי לוי: כמה כסף אתם רוצים?

מיקי לוי: כמה כלי רכב של עשירים יש?

מיקי לוי: אני לא בעד עשירים, אני בעד עשייה.

אורן אסף חזן: אני יכול להיות פופוליסט בשקל ולהגיד לך – איפה היית בתור סגן שר אוצר?

אורן אסף חזן: מה עשית?

אורן אסף חזן: אבל אני לא אעשה לך את זה.

מיקי לוי: דחיתי את זה, לא אישרתי את זה.

מיקי לוי: לכן אני אומר – אני רוצה לדעת בכמה רכב מדובר לשנה, סטטיסטיקות לאחורה, מה מוגדר כרכב עשירים?

מיקי לוי: האם רק מרצדס?

מיקי לוי: האם רק יגואר?

מיקי לוי: לפי המחיר?

<קריאה: 300 אלף ומעלה.

<קריאה: נו, די.

<קריאה: היית באוצר.

אורן אסף חזן: ואם אני מביא בייבוא אישי, והרכב הוא רכב יוקרה, אבל לא מגיע לסף הזה?

אורן אסף חזן: יש התייחסות?

מיקי לוי: הבקשה של רשות המסים עוד פעם לעשות סל למשך שנתיים אינה מקובלת עלי.

מיקי לוי: יש לי תחושה שזה פיסקלי לחלוטין.

מיקי לוי: אני לא אתן את ידי למהלך הזה.

מיקי לוי: אני חושב שמסמנים איזו מסגרת, ובום-בום-בום.

מיקי לוי: מה קרה?

מיקי לוי: לכן אני לא מסכים אתכם הפעם.

מיקי לוי: יש לי תחושה לא טובה, בלשון המעטה.

מיקי לוי: אני מבקש כמה נתונים: כמה כלי רכב?

מיקי לוי: כמה כסף זה יכניס לאוצר המדינה?

מיקי לוי: עוד מעט יהיה רכב חשמלי, ולכן המחירים יעלו פי כמה וכמה.

מיקי לוי: לא נתתם לנו תשובות על המחירים של כלי הרכב הירוקים.

מיקי לוי: אתם תבואו מסודרים, אני לא אתן את ידי למהלך הזה.

<קריאות: - - -

אורן אסף חזן: תנו לה לענות.

<נטליה מירנצ'וב: אז היו כאן כמה שאלות.

<נטליה מירנצ'וב: קודם כל, לגבי הכמויות.

<נטליה מירנצ'וב: יש סדר גודל של 12 אלף מכוניות שהמס הזה חל עליהן, מעל 300 אלף.

<נטליה מירנצ'וב: בערך רבע מתוכם זה רכב היברידי.

אורן אסף חזן: מתוך כמה רכבים?

<נטליה מירנצ'וב: אנחנו מדברים על משהו כמו 10,000 שהמס הזה חל עליהם.

<נטליה מירנצ'וב: מס נוסף ממוצע הוא 7.5%.

מיקי לוי: כמה כסף זה?

<נטליה מירנצ'וב: אנחנו מקבלים מהמס הנוסף הזה סדר גודל של מעל 100 מיליון שקל לשנה.

<נטליה מירנצ'וב: שיקול פיסקלי – אני מבקשת להגיד שזה אחד התפקידים המרכזיים של מערכת המס וזה שיקול לגיטימי.

<נטליה מירנצ'וב: זה מס שנגבה מעשירים והולך למטרות חברתיות ראויות אני מאמינה, אז זה לא משהו שאני צריכה - - -

מיקי לוי: אלף - - - זה באמת נמוך.

אורן אסף חזן: בנושא של שווי רכב - - -

<נטליה מירנצ'וב: לא סיימתי לענות.

<נטליה מירנצ'וב: מדוע אנחנו מדברים על הוראת שעה?

<נטליה מירנצ'וב: בגלל שמדובר בשוק דינמי ואנחנו מצפים לכניסה של רכב אוטונומי.

<נטליה מירנצ'וב: יכול להיות שנצטרך לשנות - - -

משה גפני: ולכן אתם מציעים את זה לשנתיים.

<נטליה מירנצ'וב: כרגע זה שנתיים.

משה גפני: אני מבקש לומר משהו.

משה גפני: החברים העלו כאן ובצדק – יש פה טיפין טיפין כאלה, אני לא מרוצה מהעניין של שווי שימוש ברכב, עבדו עלי.

משה גפני: אמרו לי שזה ירוק וכשלי אומרים ירוק אני עובר לדום.

משה גפני: מתברר שזה לא ירוק, וזה לא הנושא בכלל.

עודד פורר: בג"צ מדבר על אדום, צהוב, ירוק

משה גפני: לא מעניין אותי בג"צ, מעניין אותי הנושא הזה.

<קריאות: - - -

משה גפני: האמת שהייתי צריך לדחות את בקשת הצו לזמן אחר.

משה גפני: תביאו את כל הנתונים - - -

<קריאות: - - -

משה גפני: אני לא יכול לעשות את זה, לא יכול לדחות את זה כי אז יאמרו שוועדת הכספים תומכת ברכבים יקרים ופוטרת אותם.

משה גפני: לא.

משה גפני: אני מסכים אתך לחלוטין שצריך לעשות את הצו הזה, זה בסדר גמור.

משה גפני: דא עקא אני לא יכול שלא להתחשב במה שהחברים אומרים וגם אני רוצה דיון ארוך יותר, משמעותי יותר, עם נתונים יותר מדויקים, גם לגבי הנושא של שווי שימוש וגם לגבי תמונת המצב הכוללת.

משה גפני: לכן אני מציע לאשר את הצו לחצי שנה ולא שנתיים ובתוך החצי שנה הזאת, כדי שלא יקרה שאנחנו עוצרים את המיסוי על הרכים היקרים, אבל בתוך החצי \

משה גפני: שנה הזאת, אני מקווה שהרבה קודם, אני נדון על מכלול הנושאים.

משה גפני: אם לא נגיע לפתרון, אנחנו מודיעים כבר היום – אנחנו נאריך את הצו כמו שאתם מבקשים, בעוד חצי שנה, עד סוף 2019.

מיקי לוי: למה לא 3 חודשים?

משה גפני: חשבתי 3 חודשים.

משה גפני: זה קצר מדי.

משה גפני: רציתי להגיד 3 חודשים וחזרתי בי.

משה גפני: יש כאן הרבה בעיות.

משה גפני: חבר הכנסת רוזנטל אומר שיהיו בחירות.

<קריאות: - - -

משה גפני: אפילו בלי בחירות – אני לא חושב שתהיינה בחירות, הולכים להיכנס נתונים שישנו את תמונת המצב, גם תקציב 2019 שנכנס לנו באמצע, שאני עוד לא יודע איפה עומדים עם העניין הזה.

משה גפני: אני לא יודע מה תהיה התוכנית של רשות המסים.

משה גפני: אני חשבתי 3 חודשים, ו-3 חודשים זה זמן קצר.

משה גפני: זה גם לא רציני מבחינתנו, ועלול להיות מצב שאנחנו נואשם שאנחנו לא רוצים להטיל את המס על רכבים יוקרתיים.

משה גפני: לכן אנחנו אומרים שאנחנו נאשר אותו לחצי שנה, אם יהיה רוב, כמובן.

משה גפני: אנחנו עד חצי שנה נקיים את הדיון הכללי אתכם ובתוך זה נכניס את הארכת המועד ל-2019.

משה גפני: במידה ולא – נדון בזה לפני שמסתיימת החצי שנה, ואז נאריך את זה, כשלעצמו, אבל זו תהיה תעודת עניות גם בשבילכם וגם בשבילנו, שאנחנו לא יכולים לראות תמונה כוללת, אפילו לא 100%, אבל לפחות שנראה את התמונה הכוללת.

משה גפני: זה לפי דעתי הדבר החשוב לעשות.

מיקי לוי: אני אעיר את תשומת לבכם – כלי רכב חשמליים שמתחילים לכבוש את כל העולם ונוסעים כבר 350 ק"מ, הרי המס עליהם יהיה מס גבוה.

מיקי לוי: למה?

מיקי לוי: כי המדינה תאבד את הבל על הדלק, וצריך להמשיך לחיות.

מיקי לוי: לכן - - -

אורן אסף חזן: אל תיתן להם רעיונות עכשיו.

מיקי לוי: אני מסתכל בעיניים כלכליות.

מיקי לוי: לכן אני אומר לכם: מה שאמר היושב-ראש – ראייה כוללת של כל נושא הרכב.

<נטליה מירנצ'וב: אני לא משפטנית, תסלחו לי.

<נטליה מירנצ'וב: אני מבקשת להבהיר את הפן הטכני.

<נטליה מירנצ'וב: כרגע מה שמונח זה הצו שמאריך עד סוף 2019.

<נטליה מירנצ'וב: אנחנו לא נספיק להביא צו חדש.

<שיר שפר: אנחנו נתקן את הצו לחצי שנה במקום לשנתיים.

<נטליה מירנצ'וב: אבל הוא אוטוטו פוקע.

<נטליה מירנצ'וב: הנוסח שמונח כרגע הוא עד סוף 2019.

<שיר שפר: הנוסח נשאר אותו נוסח, רק התאריך משתנה, אז אפשר לשנות את זה.

<נטליה מירנצ'וב: השאלה לגבי הרכב החשמלי.

<נטליה מירנצ'וב: כרגע יש באמת עשרות בודדים.

מיקי רוזנטל: שהם מאוד יקרים אבל לא בגלל שהם יוקרתיים?

<נטליה מירנצ'וב: לא בגלל המס.

<נטליה מירנצ'וב: בגלל הבסיס.

משה גפני: אז צריך לראות מה עושים עם זה.

<נטליה מירנצ'וב: אין שם הרבה מכוניות.

<נטליה מירנצ'וב: בפלאג אין יש הרבה.

<נטליה מירנצ'וב: פלאג אין זה משהו אחר.

<נטליה מירנצ'וב: נושא נוסף שהייתי רוצה, אמנם הוא לא קשור לדיון, הנושא של שווי שימוש, שהעלית.

<נטליה מירנצ'וב: יש הפחתה שאנחנו נותנים לרכב פלאג אין ולרכב חשמלי, שזה במיסוי ישיר, ומונח על סדר היום.

משה גפני: אנחנו נקיים את הדיון אתכם, ואז תעלי את זה.

משה גפני: אנחנו צריכים לשנות את המושג, בכלל, של שווי שימוש.

משה גפני: .

אורן אסף חזן: גם צריך לזכור שלא יכול להיות מצב שכאשר רכב הוא רכב חדש אז קובעים לו שווי שימוש ואחרי זה ערך הרכב יורד אבל שווי השימוש נשאר.

אורן אסף חזן: 300 אלף כלי רכב בישראל משלמים פי 4 יותר מאשר - - -

עודד פורר: יש לי שאלה.

עודד פורר: הצו הזה הוא לטובת העלאת המכס, נכון?

עודד פורר: אם ירצה שר האוצר להוריד, הוא לא צריך לבוא לפה.

<נטליה מירנצ'וב: זה נכון.

<נטליה מירנצ'וב: אם אנחנו מקצרים את התחולה.

עודד פורר: את זה אנחנו חייבים לשנות בחקיקה.

עודד פורר: כששר האוצר רוצה להעלות הוא בא לפה, ואז אנחנו מאשרים לו, ואז אנחנו מעלים את המיסוי.

עודד פורר: כשהוא מוריד, הוא מוריד את זה לבד.

עודד פורר: אין לנו שום בקרה ובאלאנס על איפה הוא מוריד ואיפה הוא מעלה.

עודד פורר: זה פעם אחת.

עודד פורר: פעם שנייה, אני מזכיר לך, אדוני, בעניין שווי השימוש.

עודד פורר: בדיון האחרון שהיה אנחנו אמרנו לרשות המסים שאם הם יגררו רגליים בעניין, אנחנו נשים הצעת חוק על השולחן.

משה גפני: זכרתי ולכן אמרתי את העניין.

משה גפני: אנחנו נקרא את הצו.

<שיר שפר: "צו תעריף המכס והפטורים ומס קנייה על טובין (הוראת שעה מס' 5), התשע"ג-2013 (תיקון), התשע"ה-2017.

<שיר שפר: בתוקף סמכותי לפי סעיפים 3 ו-5 לפקודת תעריף המכס והפטורים 1937, לפי סעיף 1 לחוק מסי מכס ובלו (שינוי תעריף), התש"ט-1949, ולפי סעיף 3 לחוק מס קנייה (טובין ושירותים), התשי"ב-1952, אני מצווה לאמור: תיקון סעיף 1 1.

<שיר שפר: בסעיף 1 לתו תעריף המכס והפטורים ומס קנייה על טובין (הוראת שעה מס' 5), התשע"ג-2013, במקום "ד יום י"ג בטבת התשע"ח (31 בדצמבר, 2017) יבוא "עד יום י"ז בתמוז, התשע"ח (30 ביוני, 2018)".

משה גפני: מי בעד אישור הצו?

משה גפני: ירים את ידו?

משה גפני: בעד – רוב

משה גפני: נמנעים – אין

משה גפני: הצו אושר לחצי שנה ואנחנו נקיים עד אז דיונים בעניין הזה.

משה גפני: אם לא נספיק אז נדון על זה מחדש, על הצו עצמו.

משה גפני: אני מודה לכם, הישיבה נעולה.